পাঞ্জাব, পাকিস্তান
পাঞ্জাব (پنجاب) পাকিস্তানের একটি প্রদেশ যা দেশটির উত্তর-পূর্ব অংশে অবস্থিত। এটি আদিতে ঐতিহাসিক পাঞ্জাব অঞ্চলের অংশ ছিল; ঐ অঞ্চলের পশ্চিম অংশ নিয়ে বর্তমান পাকিস্তানি প্রদেশটি গঠিত হয়েছে। এর আয়তন ২,০৫,৩৪৪ বর্গকিলোমিটার। এর পূর্বে ভারত, পশ্চিমে পাকিস্তানের বেলুচিস্তান ও খাইবার পাখতুনখোয়া প্রদেশ, দক্ষিণে সিন্ধ প্রদেশ। পাঞ্জাব প্রদেশটি ইসলামাবাদ রাজধানী অঞ্চলকে ঘিরে রেখেছে।
জাতীয় বিজ্ঞান ও প্রযুক্তি বিশ্ববিদ্যালয় (পাকিস্তান)
জাতীয় বিজ্ঞান ও প্রযুক্তি বিশ্ববিদ্যালয় (উর্দু: قومی جامعہ علوم এবং صنعت و حرفت, সংক্ষেপে NUST নামে পরিচিত) একটি পাবলিক বিশ্ববিদ্যালয়, বিশ্ববিদ্যালয়টির ক্যাম্পাসগুলো পাকিস্তানের বিভিন্ন শহরে অবস্থিত। প্রধান ক্যাম্পাস ইসলামাবাদে অবস্থিত। প্রাথমিকভাবে বিজ্ঞান, প্রযুক্তি, প্রকৌশল ও গণিত এই বিষয়গুলোর ওপর শিক্ষা দেয়ার জন্য মার্চ ১৯৯১ সালে বিশ্ববিদ্যালয়টি প্রতিষ্ঠিত হয়। পরে অর্থনীতি, ব্যবস্থাপনা ও সামাজিক বিজ্ঞান ডিগ্রীসহ আরও বিষয়ে পাঠদানের জন্য বিভাগ ও ক্যাম্পাস বিস্তৃত হয়েছে। বিশ্ববিদ্যালয়টি ইউনিভার্সিটি আন্ডারস্ট্রেশন ইন্টারন্যাশনাল এসোসিয়েশন অফ সাইন্স পার্ক (আইএএসপি) প্রত্যায়িত জাতীয় বিজ্ঞান ও প্রযুক্তি পার্কের সাথে অন্তর্ভুক্ত।